## Rješenje kojim se Daliboru Kovačiću oduzima odobrenje za rad brokera

### NN 46/2010 (16.4.2010.), Rješenje kojim se Daliboru Kovačiću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

1159

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Daliboru Kovačiću iz Zagreba, Horvaćanska cesta 43, za rad brokera, na sjednici održanoj 1. travnja 2010. godine donijela je

RJEŠENJE

1. Daliboru Kovačiću iz Zagreba, Horvaćanska cesta 43, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 332.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 20. studenoga 2009. godine, sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Daliboru Kovačiću iz Zagreba, Horvaćanska cesta 43, za rad brokera.

Nakon izvršenog uvida u predmete Agencije klasa: UP/I-451-04/07-07/117 i klasa: 451-04/09-17/58, utvrđeno je sljedeće:

Rješenjem Agencije, klasa: UP/I-451-04/07-07/117, urbroj: 326-111/08-2, od 10. siječnja 2008. godine, zaposleniku kreditne institucije Centar banka d.d., Zagreb (dalje u tekstu: Banka), Daliboru Kovačiću izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/58, Banka je 9. studenoga 2009. godine obavijestila Agenciju da je Daliboru Kovačiću s danom 31. listopada 2009. godine prestao radni odnos u Banci, pa je imenovanom bio zaključkom Agencije, klasa: UP/I-451-04/09-07/61, od 10. prosinca 2009. godine određen rok od 3 (tri) mjeseca za dostavu dokaza da je zaposlen u investicijskom društvu na poslovima brokera. Iz dostavnice je razvidno da je predmetni zaključak Daliboru Kovačiću uručen 15. prosinca 2009. godine.

Dalibor Kovačić nije u roku od 3 mjeseca (do 15. ožujka 2010. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

S obzirom da Dalibor Kovačić nije u ostavljenom roku dostavio dokaz o ispunjavanju uvjeta, sukladno odredbi članka 24. stavak 1. Zakona, na temelju kojih mu je izdano odobrenje za rad brokera, u skladu s odredbom članka 27. stavak 1. točka 4. Zakona, odlučeno je kao u točki 1. izrijeke rješenja.

Na temelju odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izrijeke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/09-07/61

Urbroj: 326-111/10-3

Zagreb, 1. travnja 2010.

Član Uprave
Željko Kopčić, v. r.

Rješenje, NN 46/2010-1159